wickkiey/tamil-wikipedia-chunked huggingface dataset:
# பிரகாசு வெலிப்

**பிரகாசு வெலிப்** (*Prakash Velip*) ஓர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். இவர் வேலிப் 1984ஆம் ஆண்டில் கோவா சட்டமன்ற உறுப்பினராகத் தெற்கு கோவா மாவட்டத்தில் உள்ள குவெபெம் சட்டமன்றத் தொகுதியிலிருந்து மகாராட்டிரவாதி கோமந்த கட்சி உறுப்பினராக இருந்தார்.
# இமானே கெலிஃப்

**இமானே கெலிஃப்** (*Imane Khelif*, , ; பிறப்பு 2 மே 1999) என்பவர் ஒரு அல்ஜீரிய தொழில்முறை குத்துச்சண்டை வீராங்கனையாவார். 2024 கோடை ஒலிம்பிக்கில் 66 கிலோ எடைப்பிரிவிற்கான மகளிர் குத்துச்சண்டைப் போட்டியில் கலந்துகொண்டு தங்கப் பதக்கத்தை வென்றார்.  
2024 ஒலிம்பிக் போட்டிகளில் இத்தாலியின் ஏஞ்சலா கரினியை எதிர்கொண்டு கெலிஃப் வெற்றிபெற்றதைத் தொடர்ந்து, இவரது பாலினம் குறித்து தவறான தகவல்கள் சமூக ஊடகங்களில் பரவின. உருசியாவின் தலைமையிலான பன்னாட்டு குத்துச்சண்டை சங்கம் (ஐபிஏ) ஏற்பாடு செய்த 2023 மகளிர் உலக குத்துச்சண்டை வகையர் போட்டியில் பாலினத் தகுதித் தேர்வில் கெலிஃப் தோல்வியுற்றதே இவரது பாலினம் குறித்த தவறான கூற்றுக்களுக்கு தூண்டுகோளாக ஆனது. பன்னாட்டு ஒலிம்பிக் குழு ஆகியவை கெலிஃப் ஒலிம்பிக்கில் போட்டியிட தகுதியுடையானவர் என்றும், ஐபிஏவின் முந்தைய தகுதி நீக்கம் "திடீர் மற்றும் தன்னிச்சையானது" என்றும், "எந்தவொரு செயல்முறையும் இல்லாமல்" முடிவு எடுக்கப்பட்டதாகவும் விமர்சித்தன. கெலிஃப்புக்கு எக்ஸ்ஒய் குரோமோசோம்கள் அல்லது அல்லது ஆண்மையியக்குநீர் கூடுதலாக உள்ள அளவில் உள்ளது என்பதற்கான மருத்துவ ஆதாரங்கள் எதுவும் வெளியிடப்படவில்லை. கெலிஃப் பெண்ணாகவேப் பிறந்தார்.
# 4-புளோரோபியூட்டனால்

**4-புளோரோபியூட்டனால்** (*4-Fluorobutanol*) என்பது C<sub>4</sub>H<sub>9</sub>FO என்ற மூலக்கூற்று வாய்ப்பாடு கொண்ட ஒரு கரிமச் சேர்மமாகும். புளோரினேற்றம் அடைந்த ஆல்ககால் என்று இச்சேர்மம் வகைப்படுத்தப்படுகிறது. நிறமற்ற நீர்மமாகவும் எளிதில் தீப்பற்றக் கூடியதாகவும் 4-புளோரோபியூட்டனால் காணப்படுகிறது. 2-புளோரோயெத்தனால் சேர்மம் போலவே இதுவும் ஓர் உயர் நஞ்சு ஆகும். ஏனெனில் இதன் வளர்சிதை மாற்றத்தில் புளோரோ அசிட்டேட்டு உருவாகும்.
# 1,4-இருகுளோரோபியூட்டேன்

**1,4-இருகுளோரோபியூட்டேன்** (*1,4-Dichlorobutane*) என்பது C<sub>4</sub>H<sub>8</sub>Cl<sub>2</sub> என்ற மூலக்கூற்று வாய்ப்பாடு கொண்ட ஒரு கரிமச் சேர்மமாகும். (CH<sub>2</sub>CH<sub>2</sub>Cl)<sub>2</sub> என்ற கட்டமைப்பு வாய்பாட்டாலும் இதை அடையாளப்படுத்தலாம். குளோரோ ஆல்க்கேன் சேர்மம் என்று இச்சேர்மம் வகைப்படுத்தப்படுகிறது. இருகுளோரோபியூட்டேனின் பல்வேறு கட்ட்மைப்பு மாற்றியங்களில் இதுவும் ஒன்றாகும். இவை அனைத்தும் குறைந்த அளவு எரியக்கூடியவையாகும். நிறமற்ற திரவங்களாகவும் சிறப்பு செயற்கை பயன்பாடுகளுக்குப் பயன்படக்கூடியவையாகவும் உள்ளன.
# 1,4-இருகுளோரோபியூட்டேன்

## தயாரிப்பு

1,4-பியூட்டேண்டையால் மற்றும் டெட்ரா ஐதரோபியூரானிலிருந்து 1,4-இருகுளோரோபியூட்டேன் தயாரிக்கப்படுகிறது. இலித்தியம் கம்பியுடன் சேர்த்து சூடுபடுத்தினால் 1,4-இருலித்தியோபியூட்டேனைக் கொடுக்கிறது.  
அடிப்போநைட்ரைல் வழியாக நைலான் 6,6 தயாரிக்க 1,4-இருகுளோரோபியூட்டேன் பயன்படுத்தப்படுகிறது.
# வாணிலில் குழு

**வாணிலில் குழு** (*Vanillyl group*) என்பது கரிம வேதியியலில் பயன்படும் ஒரு வேதி வினைக்குழுவாகும். வாணில்லோயில் குழு என்ற பெயராலும் இது அறியப்படுகிறது. வாணிலில் குழுவைக் கொண்ட கரிமச் சேர்மங்கள் வாணில்லாயிடுகள் எனப்படுகின்றன. வாணில்லின், வாணில்லிக் அமிலம், வாணில்மேண்டலிக் அமிலம், கேப்சைசின் உள்ளிட்ட கரிமச் சேர்மங்களும் வாணில்லாயிடுகள் என்றே அழைக்கப்படுகின்றன.
# பதோகி மக்களவைத் தொகுதி

**பதோகி மக்களவைத் தொகுதி** (*Bhadohi Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். 2002ஆம் ஆண்டில் அமைக்கப்பட்ட இந்திய எல்லை நிர்ணய ஆணையத்தின் பரிந்துரைகளின் அடிப்படையில் நாடாளுமன்றத் தொகுதிகளின் எல்லை மறுநிர்ணயம் செயல்படுத்தப்பட்டதன் ஒரு பகுதியாக இந்தத் தொகுதி 2008ஆம் ஆண்டில் நடைமுறைக்கு வந்தது.
# பதோகி மக்களவைத் தொகுதி

## சட்டமன்றத் தொகுதிகள்

தற்போது, பதோகி மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:
| 257 | பிரதாப்பூர் | அலகாபாத் | விஜமா யாதவ் | சமாஜ்வாதி கட்சி |
| --- | --- | --- | --- | --- |
| 258 | ஹாண்டியா | ஹக்கீம் லால் பிந்த் | சமாஜ்வாதி கட்சி |  |
| 392 | பதோகி | சந்து ரவிதாஸ் நகர் | ஜாகித் பேக் | சமாஜ்வாதி கட்சி |
| 393 | கியான்பூர் | விபுல் துபே | நிசாத் கட்சி |  |
| 394 | ஔராய் (ப.இ.) | தினநாத் பசுகர் | பாரதிய ஜனதா கட்சி | } |
# பதோகி மக்களவைத் தொகுதி

## நாடாளுமன்ற உறுப்பினர்கள்

| 2009 | கோரக் நாத் பாண்டே | பகுஜன் சமாஜ் கட்சி |
| --- | --- | --- |
| 2014 | வீரேந்திர சிங் மஸ்த் | பாரதிய ஜனதா கட்சி |
| 2019 | ரமேஷ் சந்த் பைண்ட் |  |
| 2024 | வினோத் குமார் பிந்த் | } |
# சுதர்சன் குமார்

**சுதர்சன் குமார்** (*Sudarshan Kumar*) இந்தியாவின் பீகார் மாநிலத்தைச் சேர்ந்த ஓர் அரசியல்வாதியாவார். பீகார் சட்டமன்றத்தில் இரண்டு முறை சட்டமன்ற உறுப்பினராக இருந்தார். இந்திய தேசிய காங்கிரசு கட்சியின் சார்பாக முதல் முறையாகவும், 2020 ஆம் ஆண்டு நடைபெற்ற பீகார் சட்டமன்ற தேர்தலில் சனதா தளம் (இணைந்த) பார்பிகா சட்டமன்றத் தொகுதி இருந்து இரண்டாவது முறையாகவும் இவர் வெற்றி பெற்றார். பெகுசராய் மக்களவையில் இரண்டு முறை நாடாளுமன்ற உறுப்பினராக இருந்த ராச்சோ சிங்கின் பேரனாக அறியப்படுகிறார். சேக்புராவிலிருந்து ஐந்து முறையும், பார்பிகாவிலிருந்து ஒரு முறையும் சட்டமன்ற உறுப்பினராகவும் இவரது தாத்தா தேர்ந்தெடுக்கப்பட்டார். இவரது தந்தை சஞ்சய் சிங் முன்னா இரண்டு முறை சேக்புரா தொகுதியிலிருந்து சட்டமன்ற உறுப்பினராகவும் இவரது தாயார் சிறீமதி சுனிலா தேவியும் இரண்டு முறை சேக்புரா தொகுதியில் இருந்து காங்கிரசு கட்சியின் சட்டமன்ற உறுப்பினராக இருந்தார். சுதர்சன் குமார் ஆராய்ச்சி மற்றும் மேம்பாட்டுக்கான மக்கள் சங்கத்தின் வாழ்நாள் உறுப்பினர் ஆவார். ஆனால் இவர் பீகாரில் முக்கியப் பணிகளில் ஈடுபட்டுள்ளார்.
# பைஜேந்திர சிங்

**சவுத்ரி பைஜேந்திர சிங்** (*Bijendra Singh*; பிறப்பு 25 திசம்பர் 1956) ஓர் இந்திய அரசியல்வாதியும் இந்திய நாடாளுமன்றத்தின் மக்களவை உறுப்பினரும் ஆவார். இவர் 2004ஆம் ஆண்டு இந்தியப் பொதுத் தேர்தலில் இந்திய தேசிய காங்கிரசு கட்சியின் வேட்பாளாராக அலிகார் மக்களவைத் தொகுதியில் போட்டியிட்டு நாடாளுமன்ற உறுப்பினர் ஆனார். இவர் இக்லாசு தெகசில் அருகே உள்ள தோண்டா கிராமத்தில் வசிக்கிறார். அலிகரால் உள்ள இக்லாசு சட்டமன்றத் தொகுதியிலிருந்து ஐந்து முறை உத்தரப் பிரதேசச் சட்டமன்ற உறுப்பினராக இவர் தேர்ந்தெடுக்கப்பட்டுள்ளார். 2024ஆம் ஆண்டு நடைபெற்ற மக்களவைத் தேர்தலில் இவர் சமாஜ்வாதி கட்சி சார்பில் போட்டியிட்டுத் தோல்வியடைந்தார்.
# மாநில தொல்லியல் அருங்காட்சியகம்

**மாநில தொல்லியல் அருங்காட்சியகம்** (*State Archaeological Museum*) இந்தியாவின் மேற்கு வங்காள மாநிலத்தின் கொல்கத்தா நகரத்தில் உள்ள அருங்காட்சியகத்தைக் குறிக்கும். இது 1962 ஆம் ஆண்டில் நிறுவப்பட்ட ஒரு தொல்பொருள் அருங்காட்சியகமாகும். சுசுனியா (பாங்குரா மற்றும் பிற தளங்கள்) ஆரம்ப, மத்திய மற்றும் பிற்பகுதி கற்காலத்தின் அரிய கருவிகள், பாண்டு ராசர் திபியிலிருந்து (பர்த்வான்) கிடைத்த சுடுமண் சிற்பங்கள், சிற்பங்கள், குப்தா, மௌரியா, சுங்கா, குசானா, பாலா மற்றும் இடைக்கால காலங்களிலிருந்து கல் மற்றும் சுவர் பூச்சுகள் ஆகியவை இங்குள்ளன. டயமண்டு ஆர்பர் சாலையில் உள்ள பெகாலா பசார் மெட்ரோ மற்றும் சித்தேசுவரி காளி கோயிலுக்குப் பின்னால் பெகாலாவில் உள்ள நஃபர் சந்திர தாசு சாலை அருகே அருங்காட்சியகம் அமைந்துள்ளது.  
1963 ஆம் ஆண்டில் திறக்கப்பட்ட 'வரலாற்றுக் கலை' பற்றிய ஒரு பகுதியும் இங்கு உள்ளது. இதில் ஏராளமான பழைய சுடுமட்பாண்டங்கள், வெண்கலங்கள், மரச் சிற்பங்கள், நெசவு மற்றும் கையெழுத்துப் பிரதிகள் உள்ளன. பல அட்டைகள் மற்றும் பிற வெளியீடுகள் இங்கு விற்கப்படுகின்றன. அருங்காட்சியகச் செயல்பாடுகளில் வரலாற்று தளங்களின் ஆய்வுகள் மற்றும் அகழ்வாராய்ச்சிகள் போன்றவை அடங்கும்.  
தற்போதைய அரண்மனை கட்டடம் ராய் பகதூர் அம்பிகா சரண் ராய் குடும்பத்தின் இரண்டாவது மகன் சத்யேந்திரநாத் ராய் குடும்பத்தால் நன்கொடையாக வழங்கப்பட்டது. குறிப்பாக 1970 ஆம் ஆண்டுகளின் முற்பகுதியில் ரவீந்திரநாத் ராய் முன்முயற்சியில் இக்கட்டடம் அருங்காட்சியகத்திற்கு சொந்தமானது.
# மாநில தொல்லியல் அருங்காட்சியகம்

## காட்சிக்கூடம்

செம்பு தகடு கல்வெட்டு.]]
# ஒராங் லாவுட் மக்கள்

**லாவுட் மக்கள்** அல்லது **ஒராங் லாவுட் மக்கள்** (ஆங்கிலம்: *Orang Laut People*; اورڠ لاءوت; மலாய்: *Orang Laut*) என்பவர்கள் தீபகற்ப மலேசியாவின் மலேசியப் பழங்குடியினர் இனக்குழுவில் மலாய மூதாதையர் பிரிவைச் சேர்ந்தவர்கள் ஆகும். தீபகற்ப மலேசியாவின் 18 மலேசியப் பழங்குடியினர் குழுக்களில் ஒரு பிரிவினர் ஆகும்.  
இவர்கள் சிங்கப்பூர், தீபகற்ப மலேசியா, இந்தோனேசியாவின் ரியாவ் தீவுகளைச் *(Riau Archipelago)* சுற்றியுள்ள கடல் பகுதிகளில் வாழும் பழங்குடியினர் ஆவார்கள்.  
21-ஆம் நூற்றாண்டில் ஒராங் லாவுட் பழங்குடியினரின் மக்கள் தொகை 420,000 பேர் என மதிப்பிடப்பட்டு உள்ளது.
# ஒராங் லாவுட் மக்கள்

## சொற்பிறப்பியல்

ஓராங் லாவுட் என்பது மலாய் மொழிச் சொற்கள் ஆகும். 'கடல் மக்கள்' என்று பொருள்படும். ஒராங் லாவுட் மக்கள் பெரும்பாலும் கடலில், மிதவைப் படகுகளில் வாழ்கிறார்கள்; மற்றும் படகுகளிலேயே பயணம் செய்கிறார்கள்.  
இவர்கள் மீன்பிடித்தல் மற்றும் கடல் பொருட்களைச் சேகரித்தல் போன்றவற்றின் வ்ழி தங்களின் வாழ்க்கையை நடத்தி வருகிறார்கள். இவர்களுக்கான மற்றொரு பெயர் ஒராங் செலாட் (Straits People).
# ஒராங் லாவுட் மக்கள்

## பொது

இரியாவு தீவுக்கூட்டம், புலாவ் தூஜோ தீவுகள், பத்தாம் தீவுக்கூட்டம், கிழக்கு சுமத்திராவின் கடற்கரைகள் மற்றும் கடல் தீவுகள், தெற்கு மலாய் தீபகற்பம், சிங்கப்பூர் ஆகிய பகுதிகளில் உள்ள தீவுகள் மற்றும் முகத்துவாரங்களில் ஒராங் லாவுட் பழங்குடியினர் வாழ்கின்றனர்.
# ஒராங் லாவுட் மக்கள்

## வரலாறு

வரலாற்று அடிப்படையில், ஸ்ரீ விஜய பேரரசு, மலாக்கா சுல்தானகம், ஜொகூர் சுல்தானகம் ஆகிய அரசுகளில் ஒராங் லாவுட் மக்கள் மிக முக்கியமான பங்குகளை வகித்துள்ளனர்.  
அந்த அரசுகளின் அருகில் இருந்த கடல் பகுதிகளில் காவல் பணி புரிந்து கடற்கொள்ளையர்களை விரட்டி அடித்தனர். வணிகர்களை அந்த அரசுகளின் துறைமுகங்களுக்கு வழி காட்டினர்; மற்றும் அந்தப் பகுதிகளின் துறைமுக ஆதிக்கத்தையும் தக்க வைத்துக் கொண்டனர்.  
ஒராங் லாவுட் மக்களின் உதவிகளுக்காக, அந்த அரசுகளின் ஆட்சியாளர்கள் ஒராங் லாவுட் தலைவர்களுக்கு மதிப்புமிக்க பட்டங்களையும் பரிசுகளையும் வழங்கினார்கள்.
# 4-தொலுயீன்சல்போனைல் குளோரைடு

**4-தொலுயீன்சல்போனைல் குளோரைடு** (*4-Toluenesulfonyl chloride*) என்பது C<sub>7</sub>H<sub>7</sub>ClO<sub>2</sub>S என்ற மூலக்கூற்று வாய்ப்பாடு கொண்ட ஒரு கரிமச் சேர்மமாகும். CH<sub>3</sub>C<sub>6</sub>H<sub>4</sub>SO<sub>2</sub>Cl என்ற கட்டமைப்பு வாய்பாட்டாலும் இதை அடையாளப்படுத்தலாம். பாரா-தொலுயீன்சல்போனைல் குளோரைடு, தொலுயீன்-பாரா-சல்போனைல் குளோரைடு என்ற பெயர்களாலும் இச்சேர்மம் அழைக்கப்படுகிறது. வெள்ளை நிறத்தில் துர்நாற்றம் வீசும் திண்மப் பொருளாக 4-தொலுயீன்சல்போனைல் குளோரைடு காணப்படுகிறது. கரிமத் தொகுப்பு வினைகளில் பரவலாக ஒரு வினையாக்கியாகப் பயன்படுத்தப்படுகிறது. தொலுயீனின் வழிப்பெறுதியான இச்சேர்மத்தில் சல்போனைல் குளோரைடு (−SO<sub>2</sub>Cl) என்ற வேதி வினைக்குழு இணைக்கப்பட்டிருக்கும்.
# 4-தொலுயீன்சல்போனைல் குளோரைடு

## பயன்கள்

சிறப்பியல்பு முறையில், 4-தொலுயீன்சல்போனைல் குளோரைடு ஆல்ககால்களை (சுருக்கமாக ROH) தொடர்புடைய தொலுயீன்சல்போனேட்டு எசுத்தர்களாக அல்லது தோசில் வழிப்பெறுதிகளாக (தோசிலேட்டுகள்) மாற்றுகிறது:  
: CH<sub>3</sub>C<sub>6</sub>H<sub>4</sub>SO<sub>2</sub>Cl + ROH → CH<sub>3</sub>C<sub>6</sub>H<sub>4</sub>SO<sub>2</sub>OR + HCl  
இலித்தியம் அலுமினியம் ஐதரைடைப் பயன்படுத்தி தோசிலேட்டுகளை சிதைக்க முடியும்.
: 4 CH<sub>3</sub>C<sub>6</sub>H<sub>4</sub>SO<sub>2</sub>OR + LiAlH<sub>4</sub> → LiAl(O<sub>3</sub>SC<sub>6</sub>H<sub>4</sub>CH<sub>3</sub>)<sub>4</sub> + 4 RH  
இவ்வாறான தோசிலேற்றமும் குறைப்பும் ஐதராக்சில் குழுவை அகற்ற அனுமதிக்கின்றன.  
இதுபோலவே அமீன்களிலிருந்து சல்போனமைடைத் தயாரிக்கவும் 4-தொலுயீன்சல்போனைல் குளோரைடு பயன்படுத்தப்படுகிறது:  
:CH<sub>3</sub>C<sub>6</sub>H<sub>4</sub>SO<sub>2</sub>Cl + R<sub>2</sub>NH → CH<sub>3</sub>C<sub>6</sub>H<sub>4</sub>SO<sub>2</sub>NR<sub>2</sub> + HCl  
இதன் விளைவாக உருவாகும் சல்போனமைடுகள் காரத் தன்மை அல்லாதவையாகும். முதன்மை அமின்களிலிருந்து பெறப்பட்டாலும் கூட இவை அமிலத்தன்மையும் அற்றவையாகும்.  
4-தொலுயீன்சல்போனைல் குளோரைடு ஐதசீனுடன் வினை புரிந்து பாரா-தொலுயீன் சல்போனிக் ஐதரசைடைக் கொடுக்கிறது.  
தோசில் எசுத்தர்கள் மற்றும் அமைடுகளின் தயாரிப்பு ஒரு காரத்தின் முன்னிலையில் நடத்தப்படுகிறது. இது ஐதரசன் குளோரைடை உறிஞ்சுகிறது. தோசிலேற்ற செயல்முறைக்கு காரத்தின் தேர்வு பெரும்பாலும் முக்கியமானது. வழக்கமான காரங்களாக பிரிடின் மற்றும் டிரையெத்திலமீன் ஆகியவை அடங்கும். அசாதாரண காரங்களும் இவ்வினைக்குப் பயன்படுத்தப்படுகின்றன; எடுத்துக்காட்டாக, மும்மெத்திலமீன் முன்னிலையில் வினையூக்க அளவுக்கு மும்மெத்திலமோனியம் குளோரைடு மிகவும் பயனுள்ளதாக இருக்கும்.
# 4-தொலுயீன்சல்போனைல் குளோரைடு

## பெருமளவு தயாரிப்பு

இந்த வினையாக்கி ஆய்வகப் பயன்பாட்டிற்கு மலிவாக கிடைக்கிறது. உணவுசேர் பொருள்கள் தயாரிப்பதற்கான முன்னோடியான ஆர்த்தோ-தொலுயீன்சல்போனைல் குளோரைடை தொலுயீன் குளோரோசல்போனேற்றம் மூலம் உற்பத்தி செய்யும் போது இது ஒரு துணை தயாரிப்பு ஆகும்: :  
: CH<sub>3</sub>C<sub>6</sub>H<sub>5</sub> + SO<sub>2</sub>Cl<sub>2</sub> → CH<sub>3</sub>C<sub>6</sub>H<sub>4</sub>SO<sub>2</sub>Cl + HCl  
4-தொலுயீன்சல்போனைல் குளோரைடு அரிப்பை உண்டாக்கும் கண்ணீர்புகைக் குண்டாகவும் பயன்படுகிறது.
# சீக்கோடு

**சீக்கோடு** (*Cheekkode*) என்பது இந்தியாவின் கேரள மாநிலத்தில் உள்ள மலப்புரம் மாவட்டத்தில் உள்ள ஒரு கிராமமாகும்.
# சீக்கோடு

## மக்கள்தொகை

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சீக்கோடு கிராமத்தின் மக்கள் தொகை 19375 ஆகும். அப்போது இதில் 9731 ஆண்கள் மற்றும் 9644 பெண்கள் இருந்தனர்.
# சீக்கோடு

## போக்குவரத்து

சீக்கோடு கிராமம் மேற்கில் பெரோக்கு நகரம் மற்றும் கிழக்கில் நிலாம்பூர் நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை எண் .66 பெரோக்கு நகரம் வழியாகச் செல்கிறது. வடக்கத்திய பகுதி கோவா மற்றும் மும்பை இணைக்கிறது. தெற்கு பகுதி கொச்சின் மற்றும் திருவனந்தபுரத்துடன் இணைகிறது. மாநில நெடுஞ்சாலை எண் .28 நிலாம்பூரிலிருந்து தொடங்கி தேசிய நெடுஞ்சாலைகள் 12, 29 மற்றும் 181 வழியாக ஊட்டி, மைசூர் மற்றும் பெங்களூருவுடன் இணைக்கிறது. அருகிலுள்ள விமான நிலையம் கோழிக்கோடு விமான நிலையமாகும். அருகிலுள்ள முக்கிய இரயில் நிலையமும் கோழிக்கோட்டில் அமைந்துள்ளது.
# அம்மோனியம் புளோரைடு

**அம்மோனியம் புளோரைடு** (*Ammonium fluoride*) என்பது NH<sub>4</sub>F என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இது சிறிய நிறமற்ற பட்டகங்களாகப் படிகமாகிறது. கூர்மையான உப்பு சுவை கொண்டது. மேலும் தண்ணீரில் அதிகம் கரையும். அனைத்து புளோரைடு உப்புகளைப் போலவே, இதுவும் கடுமையான மற்றும் நாள்பட்ட அளவுக்கதிகமான அளவுகளில் மிதமான நச்சுத்தன்மை கொண்டிருக்கும்.
# அம்மோனியம் புளோரைடு

## படிகக் கட்டமைப்பு

அம்மோனியம் புளோரைடு ஊர்ட்சைட்டு படிகக் கட்டமைப்பை ஏற்றுக்கொள்கிறது. இக்கட்டமைப்பில் அம்மோனியம் நேர்மின் அயனிகள் மற்றும் புளோரைடு எதிர்மின் அயனிகள் இரண்டும் ABABAB... போன்ற அடுக்குகளில் அடுக்கி வைக்கப்பட்டுள்ளன. ஒவ்வொன்றும் நான்முகி வடிவில் ஒன்று மற்ற நான்கு அணுக்களால் சூழப்பட்டுள்ளன. எதிர்மின் அயனிகள் மற்றும் நேர்மின் அயனிகளுக்கு இடையே N−H···F ஐதரசன் பிணைப்புகள் உள்ளன. இந்த அமைப்பு பனிக்கட்டியின் கட்டமைப்பை மிகவும் ஒத்திருக்கிறது. அம்மோனியம் புளோரைடால் மட்டுமே தண்ணீருடன் சேர்ந்து கலப்பு படிகங்களை உருவாக்க முடியும்.
# அம்மோனியம் புளோரைடு

## வினைகள்

ஐதரசன் புளோரைடு வாயுவை அதிக அளவில் அம்மோனியம் புளோரைடு உப்பு வழியாக அனுப்பும்போது, அம்மோனியம் புளோரைடு ஐதரசன் புளோரைடு வாயுவை உறிஞ்சி அம்மோனியம் பைபுளோரைடு சேர்மத்தை உருவாக்குகிறது. பின் வரும் வினை ஏற்படுகிறது:
:NH<sub>4</sub>F + HF → NH<sub>4</sub>HF<sub>2</sub>  
சூடுபடுத்தும் போது அம்மோனியம் புளோரைடு பதங்கமாகிறது. இது அம்மோனியம் உப்புகளில் பொதுவான ஒரு பண்பாகும். பதங்கமாதலின் போது அம்மோனியம் புளோரைடு உப்பு அம்மோனியா மற்றும் ஐதரசன் புளோரைடாக சிதைகிறது. மேலும் இரண்டு வாயுக்களும் மீண்டும் இணைந்து அம்மோனியம் புளோரைடையும் கொடுக்கும். அதாவது இவ்வினை மீளக்கூடியது:
:[NH<sub>4</sub>]F ⇌ NH<sub>3</sub> + HF
# அம்மோனியம் புளோரைடு

## பயன்கள்

இந்த வேதிப்பொருள் பொதுவாக "வணிக அம்மோனியம் புளோரைடு" என்று அழைக்கப்படுகிறது. அமில உப்பு (NH<sub>4</sub>HF<sub>2</sub>) என்பதற்கு மாறாக நடுநிலை உப்பைக் குறிக்க "நடுநிலை" என்ற சொல் [NH<sub>4</sub>]F சில நேரங்களில் "அம்மோனியம் புளோரைடு" உடன் சேர்க்கப்படுகிறது.
அமில உப்பு பொதுவாக கண்ணாடி மற்றும் தொடர்புடைய சிலிக்கேட்டுகளின் செதுக்கலில் நடுநிலை உப்புக்கு மாற்றாக முன்னுரிமை அளிக்கப்படுகிறது. இந்த பண்பு அனைத்து கரையக்கூடிய புளொரைடுகளுக்கும் பகிரப்படுகிறது. இந்த காரணத்திற்காக, ஆய்வக வேலையின் போது கண்ணாடி சோதனை குழாய்கள் அல்லது கருவிகளில் இதை கையாள முடியாது.  
மரத்தைப் பாதுகாக்கவும், அந்துப்பூச்சி தடுப்பு முகவராகவும், துணிகள் அச்சிடுதல் மற்றும் சாயமிடுதல் மற்றும் மதுபான ஆலைகளில் கிருமி நாசினியாகவும் அம்மோனியம் புளோரைடு பயன்படுத்தப்படுகிறது.
# தௌராக்ரா மக்களவைத் தொகுதி

**தௌராக்ரா மக்களவைத் தொகுதி** (*Dhaurahra Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். 2002ஆம் ஆண்டில் அமைக்கப்பட்ட இந்திய எல்லை நிர்ணய ஆணையத்தின் பரிந்துரைகளின் அடிப்படையில் நாடாளுமன்றத் தொகுதிகளின் எல்லை மறுநிர்ணயத்தை அமல்படுத்துவதன் ஒரு பகுதியாக லக்கிம்பூர் கேரி மற்றும் சீதாபூர் மாவட்டங்களில் பரவியுள்ள இந்த தொகுதி 2008ஆம் ஆண்டில் நடைமுறைக்கு வந்தது.
# தௌராக்ரா மக்களவைத் தொகுதி

## சட்டமன்றத் தொகுதிகள்

தற்போது, தௌராக்ரா மக்களவைத் தொகுதி ஐந்து சட்டமன்றத் தொகுதிகளைக்<nowiki/>கொண்டுள்ளது. இவை
| 141 | தௌராக்ரா | லக்கிம்பூர் கேரி | வினோத் சங்கர் அவசுதி | பாரதிய ஜனதா கட்சி |
| --- | --- | --- | --- | --- |
| 143 | காசுதா (ப.இ.) | சவுரப் சிங் சோனு | பாரதிய ஜனதா கட்சி |  |
| 144 | முகமது | லோகேந்திர பிரதாப் சிங் | பாரதிய ஜனதா கட்சி |  |
| 145 | மகோலி | சீதாபூர் | சஷாங்க் திரிவேதி | பாரதிய ஜனதா கட்சி |
| 147 | அர்கான் (ப.இ.) | சுரேஷ் ராய் | பாரதிய ஜனதா கட்சி |  |
# தௌராக்ரா மக்களவைத் தொகுதி

## நாடாளுமன்ற உறுப்பினர்கள்

| 2009 | ஜிதின் பிரசாதா | இந்திய தேசிய காங்கிரசு |
| --- | --- | --- |
| 2014 | ரேகா வர்மா | பாரதிய ஜனதா கட்சி |
| 2019 |  |  |
| 2024 | ஆனந்த் பதாரியா | சமாஜ்வாதி கட்சி |
# சிசுபாலன் வதம்

**சிசுபாலன் வதம்** (சமஸ்கிருதம்: शिशुपालवध,) என்பது 7 அல்லது 8 ஆம் நூற்றாண்டில் *மாக* எனும் கவிஞரால் இயற்றப்பட்ட பண்டைய சமஸ்கிருத காவியமாகும். இது 20 அத்தியாயங்களில் சுமார் 1800 அலங்கார பாடல்களைக் கொண்ட காவியமாகும். இது ஐந்து சமஸ்கிருத மகாகாவியங்களில் ஒன்றாகக் கருதப்படுகிறது. இது ஆசிரியரின் பெயரால் *மாக-காவியம்* என்றும் அழைக்கப்படுகிறது. பிற காவியங்களைப் போலவே, இதுவும் கதையின் நாடக வளர்ச்சியை விட அதன் அற்புதமான விவரணைகள் மற்றும் கவித்துவ தன்மைக்காகவே பெரிதும் போற்றப்படுகிறது. இதன் 19வது அத்தியாயம் சொல்லாட்சி மற்றும் சொற்களின் விளையாட்டுக்கு பெயர் பெற்றது.
# சிசுபாலன் வதம்

## இதையும் படிக்க

- சிசுபாலன் (மகாபாரதம்)
# மகாபரிநிர்வான் விரைவு வண்டி

***மகாபரிநிர்வான் விரைவு வண்டி*** (*Mahaparinirvan Express*), இந்திய இரயில்வே மற்றும் ஐ ஆர் சி டி சியால் பௌத்த புனிதத் தலங்களுக்கு 28 மார்ச் 2007 முதல் இயக்கப்படும் சுற்றுலாச் சொகுசு விரைவுத் தொடருந்து ஆகும். இந்த இரயில் சுற்றுலாவில் கௌதம புத்தர் பிறந்த இடம் முதல் பரிநிர்வாணம் அடைந்த இடங்கள் வரை சுற்றி காண்பிக்கப்படுகிறது.  
வட இந்தியா மற்றும் நேபாளத்தில் உள்ள பௌத்த புனிதத் தலங்களை காண்பதற்கு இந்த இரயில் பயணம் எட்டு பகல் மற்றும் ஏழு இரவுகள் கொண்டது. ராசதானி விரைவுவண்டி போன்று இந்த இரயிலும் முதல் வகுப்பு மற்றும் இரண்டாம் வகுப்பு குளிர்சாதன பெட்டிகளை மட்டும் கொண்டுள்ளது. தில்லி சப்தர் ஜங் இரயில் நிலையத்திலிருந்து புறப்பட்டு, பௌத்த தலங்களை பார்த்து விட்டு மீண்டும் சப்தர்ஜங் இரயில் நிலையத்திற்கே அடையும் வகையில் பயண நிரல் அமைக்கப்பட்டுள்ளது. இதற்கான பயணச் செலவு நபர் ஒருவருக்கு ரூபாய் 62,800 (945 டாலர்) முதல் ரூபாய் 76,800 (1155 டாலர்) வரை பயணக் கட்டணமாகும். செலவாகும்.
# மகாபரிநிர்வான் விரைவு வண்டி

## பார்க்கும் இடங்கள்

கௌதம புத்தர் தொடர் முக்கிய நான்கு புனிதத் தலங்களுக்கு மகாபரிநிர்வான் விரைவு வண்டி பௌத்தர்களை அழைத்துச் செல்கிறது. தங்குமிடம், உணவு வசதிகள் வழங்கப்படுகிறது.
1. நாளாந்தா- பௌத்தப் பல்கலைக்கழகம்
1. ராஜகிரகம் - கௌதம புத்தர் மக்களுக்கு உபதேச செய்த இடம்
1. லும்பினி - நேபாளம் - கௌதம புத்தர் பிறந்த இடம்
1. புத்தகயை—கௌதம புத்தர் ஞானம் பெற்ற இடம்
1. சாரநாத் - கௌதம புத்தர் தன் சீடர்களுக்கு உபதேசம் செய்த முதல் இடம்
1. குசிநகர்—கௌதம புத்தர் பரிநிர்வாணம் அடைந்த இடம்
# மகாபரிநிர்வான் விரைவு வண்டி

## இதனையும் காண்க

- மகாராஜா விரைவுத் தொடருந்து
- தங்கத்தேர் (தொடர்வண்டி)
- பேலஸ் ஆன் வீல்ஸ்
# சார்டி லால் கோயல்

**சார்டி லால் கோயல்** (*Charti Lal Goel*) இந்தியாவைச் சேர்ந்த ஓர் அரசியல்வாதியாவார். 1927 ஆம் ஆண்டில் ஒவர் பிறந்தார். பாரதிய சனதா கட்சியின் தலைவராக தில்லி அரசியலில் இவர் இயங்கினார்.  
1993 முதல் 1998 ஆம் ஆண்டு வரை தில்லி சட்டப்பேரவை<nowiki/>யில் சபாநாயகராக இருந்தார். பாரதிய சனசங்கத்துடன் தொடர்புடைய இவர் 1975 ஆம் ஆண்டு அவசரகாலத்தில் சிறையில் அடைக்கப்பட்டார்.  
இவர் தனது 89 ஆம் வயதில் தில்லியின் அகில இந்திய மருத்துவ அறிவியல் நிறுவனத்தில் 2016 ஆம் ஆண்டு ஆகத்து மாதம் 16 ஆம் தேதியன்று காலமானார். இவருக்கு முன்னாள் மத்திய விளையாட்டு அமைச்சர் விஜய் கோயல் உட்பட மூன்று மகன்கள் மற்றும் இரண்டு மகள்கள் உள்ளனர்.
# தர்மபால் அகர்வால்

**தர்மபால் அகர்வால்** (*Dharmapal Agrawal*), இந்திய அறிவியல் மற்றும் தொழிநுட்ப வரலாற்றாளரும், தொல்லியல் அறிஞரும், மற்றும் பல நூல்களை இயற்றிய ஆசிரியரும் ஆவார். இவர் இந்திய தொல்லியல், உலோகவியல், அறிவியல் வரலாறு மற்றும் தொல் புவித் தட்பவெப்ப நிலையியல் குறித்து பல நூல்களை இயற்றியவர்.
# தர்மபால் அகர்வால்

## வரலாறு

தர்மபால் அகர்வால் 15 மார்ச் 1933 அன்று இந்தியாவின் உத்தராகண்டம் மாநிலத்தில் அல்மோராவில் பிறந்தார்.
# தர்மபால் அகர்வால்

## தொழில்

இவர் இந்தியத் தொல்லியல் ஆய்வகம், டாட்டா அடிப்படை ஆராய்ச்சி கழகம், இயற்பியல் ஆராய்ச்சி ஆய்வகம் போன்ற பல ஆய்வு நிறுவனங்களில் பணியாற்றினார். இவரது ஆய்வுகளில் குறிப்பிடத்தக்கது தொல் புவித் தட்பவெப்பவியல், வரலாற்றுக்கு முந்தைய தொல்லியல், கதிரியக்கக்கரிமக் காலக்கணிப்பு, தொல் உலோகவியல், உலகிற்கு இந்தியாவின் பங்களிப்புகளான அறிவியல் மற்றும் தொழில்நுட்பங்கள் ஆகும்.
# தர்மபால் அகர்வால்

## படைப்புகள்

; நூல்கள்
- *The Copper Bronze Age in India*, Munshiram Manoharlal, 1971.
- *Prehistoric Chronology and Radiocarbon Dating in India* (with S. Kusumgar) Munshiram Manoharlal, 1974. .
- *Protohistoric Archaeology of India* (in Hindi, with P. L. Agrawal), U.P. Granth Akademi, Lucknow, 1975.
- *Essays in Indian Protohistory* (with D. K. Chakrabarti). B.R.Publishers, 1978. .
- *The Archaeology of India*. London : Curzon Press, 1981.
- *Man and Environment in India through Ages*, New Delhi: Books and Books, 1992.
- *Dating the Human Past* (with M. G. Vadava), Poona: Indian Society for Prehistoric and Quaternary Studies, 1995.
- *Central Himalayas: An Archaeological, Linguistic and Cultural Synthesis* (with J.S. Kharakwal). Aryan Books International, 1998. .
- *Ancient Metal Technology and Archaeology of South Asia: A Pan-Asian Perspective*. Aryan Books International, 2000. .
- *South Asian Prehistory: A Multidisciplinary Study* (with J.S. Kharakwal), Aryan Books International, 2002. .
- *Bronze and Iron Ages in South Asia* (with J.S. Kharakwal), Aryan Books International, 2003. .
- *The Indus Civilization: An Interdisciplinary Perspective*, Aryan Books International, 2007. .  
; தொகுத்த நூல்கள்
- *Palaeoclimatic and Palaeoenvironmental Changes in Asia* (with S. K. Gupta and P. Sharma).. New Delhi : Indian National Science Academy, 1988.
- *Radiocarbon and Indian Archaeology* (with A. Ghosh). Bombay: Tata Institute of Fundamental Research, 1973.
- *Ecology and Archaeology of Western India* (with Agrawal, D.P. and B.M. Pande). New Delhi: Concept Publishers, 1977.
- *Climate and Geology of Kashmir and Central India : The Last 4 Million years* (with R. V. Krishnamurthy and S. Kusumgar). T.T. Publishers (New Delhi), 1985.
- *Traditional Knowledge and Archaeology*, (with Sameer Jamal and Manikant Shah). Aryan Books International, 2007. .
- *The Harappan Technology and its Legacy*, Rupa and Co, 2009 (with Infinity Foundation). .
# பிரசியோடைமியம் அறுபோரைடு

**பிரசியோடைமியம் அறுபோரைடு** (*Praseodymium hexaboride*) என்பது PrB<sub>6</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பிரசியோடைமியம் எக்சாபோரைடு என்ற பெயராலும் அழைக்கப்படுகிறது. பிரசியோடைமியமும் போரானும் சேர்ந்து இந்த இருமச் சேர்மம் உருவாகிறது. கருப்பு நிறப் படிகங்களாக பிரசியோடைமியம் அறுபோரைடு தோன்றுகிறது. இது தண்ணிரில் கரையாது.
# பிரசியோடைமியம் அறுபோரைடு

## தயாரிப்பு

விகிதவியல் அளவுகளில் பிரசியோடைமியத்தையும் போரானையும் சேர்த்து வினைபுரியச் செய்தால் பிரசியோடைமியம் அறுபோரைடு உருவாகும்.  
::Pr + 6B -> PrB<sub>6</sub>
# பிரசியோடைமியம் அறுபோரைடு

## பண்புகள்

பிரசியோடைமியம் அறுபோரைடு Pm3m என்ற இடக்குழுவில், a = 0.4129 நானோமீட்டர், Z = 1 என்ற செலளவுருக்களுடன் கனசதுர படிக அமைப்பில் கருப்பு நிற படிகங்களாக உருவாகிறது. கால்சியம் அறுபோரைடுடன் சமகட்டமைப்பைக் கொண்டுள்ளது. பிரசியோடைமியம் அறுபோரைடு 2610 °செல்சியசு வெப்பநிலையில் முற்றொருமித்து உருகும். 7 கெல்வினுக்கும் குறைவான வெப்பநிலையில், இச்சேர்மத்தில் ஓர் எதிர்ப்பு காந்த நிலைக்கான காந்த மாற்றம் ஏற்படுகிறது. இது தண்ணீரில் கரையாது.
# பிரசியோடைமியம் அறுபோரைடு

## பயன்

பிரசியோடைமியம் அறுபோரைடு உயர் சக்தி மின்னணு சாதனங்களின் நேர்மின்வாய்களுக்கான உலோகக் கலவைகளின் ஓர் அங்கமாகப் பயன்படுத்தப்படுகிறது
# ஒராங் கோலா மக்கள்

**கோலா மக்கள்** அல்லது **ஒராங் கோலா மக்கள்** (ஆங்கிலம்: *Orang Kuala People* அல்லது *Duano' People*; மலாய்: *Orang Kuala* அல்லது *Desin Dolak*) என்பவர்கள் மலேசியப் பழங்குடியினர் இனக்குழுவில் மலாய மூதாதையர் பிரிவைச் சேர்ந்தவர்கள் ஆகும். அத்துடன் தீபகற்ப மலேசியாவின் 18 மலேசியப் பழங்குடியினர் குழுக்களில் ஒரு பிரிவினர் ஆகும்.  
இவர்கள் ஒராங் அஸ்லியின் 3 முக்கிய குழுக்களில் ஒன்றான புரோட்டோ மலாய் *(Proto-Malay)* எனும் மலாய மூதாதையர் பிரிவைச் சேர்ந்தவர்கள். இந்தப் பழங்குடியினரின் வாழுமிடம் காரணமாக இவர்கள் ஒராங் கோலா என்று அழைக்கப் படுகிறார்கள். இவர்கள் பெரும்பாலும் ஆறுகளின் முகத்துவாரங்கள்; மற்றும் கடற்கரைகளில் வாழ்ந்ததால் இவர்களுக்கு அந்தப் பெயர் கிடைக்கப் பெற்றது.  
இருப்பினும், கோலா மக்கள் தங்களைத் 'தெசின் துவானோ' *(Desin Duano)* என்று அழைத்துக் கொள்கிறார்கள். கோலா மக்களின் முகபாவங்களும், நடத்தைகளும்; அண்டை நாடுகளில் பல தலைமுறைகளாக வாழும் மலாய்க்காரர்களைப் போலவே இருக்கின்றன.
# ஒராங் கோலா மக்கள்

## பொது

ஒராங் கோலா மக்கள்தொகையை மதிப்பிடுவது சற்றுக் கடினம் என அறியப்படுகிறது. நன்கு வளர்ச்சி பெற்ற பகுதிகளில் வாழ்ந்தாலும், வெளியாட்களுடன் எளிதில் தொடர்பு கொண்டாலும், ஒராங் கோலா மக்கள் வெளி உலகிற்கு அதிகமாகத் தெரியவில்லை. அவர்களின் குடியிருப்புகள் மலாக்கா நீரிணையின் கரையோரங்களில் ஆங்காங்கே சிதறிக் கிடக்கின்றன; தனிப்பட்ட குடியிருப்புகளில் உள்ளூர் குழுக்களாய்ப் பிரிந்து இருக்கின்றன.  
2000-ஆம் ஆண்டில், ஒராங் கோலா இனக்குழு சுமார் 2,000 மக்களைக் கொண்டிருந்தது. இந்த இனத்தவர் துவானோ எனப்படும் பகுதி-மலாய் மொழியைப் பேசுகிறார்கள். அந்த மொழியும் தற்போது அழியும் நிலையில் உள்ளது.
# ஒராங் கோலா மக்கள்

## வரலாறு

ஒராங் கோலா மக்கள் இந்தோனேசியாவின் சுமத்திராவில் உள்ள இரியாவு மாநிலத்தில் உள்ள பெங்காலிஸ் தீவைச் சேர்ந்தவர்கள் என்று நம்பப்படுகிறது. ஒரு காலத்தில், அவர்கள் நீண்ட படகுகளில்; கடல், தீவுகள், கடற்கரைகள் மற்றும் ஆற்றுப் படுகைகளின் மேற்பரப்பில் நாடோடிகளாக வாழ்ந்த ஒராங் லாவுட் மக்களில் ஒரு பகுதியாக இருந்தனர்.  
இருப்பினும், தற்போது அவர்கள் தீபகற்ப மலேசியாவின் நிலப்பரப்பில் வாழ்கின்றனர் மற்றும் அவர்கள் சொந்தமாகக் கிராமப் பகுதிகளையும் கொண்டுள்ளனர். ஒராங் கோலா மக்கள், ஒராங் லாவுட் மக்களின் ஒரு பகுதியாக இருந்தாலும், தற்போது மலேசிய அரசாங்கம் அவர்களை ஒராங் அஸ்லி பழங்குடியின மக்களின் ஒரு பகுதியாக வகைப்படுத்தியுள்ளது.
# ஒராங் கோலா மக்கள்

## குடியிருப்புகள்

தீபகற்ப மலேசியாவில், ஒராங் கோலா மக்களின் குடியேற்றப் பகுதி ஜொகூர் மாநிலத்தில் பத்து பகாட் மாவட்டத்தின் கோலா ரெங்கிட் *(Kuala Rengit),* கோலா செங்காராங் *(Kuala Senggarang)* மற்றும் தஞ்சோங் செஜெந்திங் *(Tanjung Segenting)* கிராமப்பகுதிகள்; மற்றும் பொந்தியான் மாவட்டத்தில் கோலா பெனுட் *(Kuala Benut),* கோலா சுங்கை பொந்தியான் *(Kuala Sungai Pontian)* மற்றும் குக்குப் *(Kukup)* கிராமப்பகுதிகளில் அமைந்துள்ளன.  
ஒராங் கோலா மக்களின் வாழ்வாதார பொருளாதார நடவடிக்கைகளில் முக்கியமானது மீன்பிடித்தல் ஆகும். இருப்பினும், அவர்களில் சிலர் வணிகம், விவசாயம் மற்றும் பிற தொழில் துறைகளில் வெற்றி பெற்றவர்களாகவும் உள்ளனர்.
# தோமாரியகஞ்ச் மக்களவைத் தொகுதி

**தோமாரியகஞ்ச் மக்களவைத் தொகுதி** என்பது இந்தியவில் உத்தரப் பிரதேசத்தில் உள்ள 80 மக்களவை தொகுதிகளில் ஒன்றாகும். இந்தத் தொகுதி சித்தார்த்நகர் மாவட்டம் முழுவதையும் உள்ளடக்கியது.
# தோமாரியகஞ்ச் மக்களவைத் தொகுதி

## சட்டமன்றப் பிரிவுகள்

தற்போது, தோமாரியகஞ்ச் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:
| 302 | சோரத்கர் | சித்தார்த் நகர் | வினய் வர்மா | அப்னா தளம் |
| --- | --- | --- | --- | --- |
| 303 | கபில்வஸ்து (ப.இ.) | சியாம்தானி ராகி | பாரதிய ஜனதா கட்சி |  |
| 304 | பன்சி | ஜெய் பிரதாப் சிங் | பாரதிய ஜனதா கட்சி |  |
| 305 | இத்வா | மாதா பிரசாத் பாண்டே | சமாஜ்வாதி கட்சி |  |
| 306 | தோமரியாகஞ்ச் | சையதா கட்டூன் | சமாஜ்வாதி கட்சி | } |
# தோமாரியகஞ்ச் மக்களவைத் தொகுதி

## நாடாளுமன்ற உறுப்பினர்கள்

| 1952 | கேசவ தேவ் மாளவியா | இந்திய தேசிய காங்கிரசு |
| --- | --- | --- |
| 1957 | ராம் சங்கர் லால் |  |
| 1962 | கிருபா சங்கர் |  |
| 1967 | நாராயண் ஸ்வரூப் சர்மா | பாரதிய ஜனசங்கம் |
| 1971 | கேசவ தேவ் மாளவியா | இந்திய தேசிய காங்கிரசு |
| 1977 | மாதவ் பிரசாத் திரிபாதி | ஜனதா கட்சி |
| 1980 | காசி ஜலீல் அப்பாசி | இந்திய தேசிய காங்கிரசு |
| 1984 | இந்திய தேசிய காங்கிரசு |  |
| 1989 | பிரிஜ் பூசண் திவாரி | ஜனதா தளம் |
| 1991 | ராம்பால் சிங் | பாரதிய ஜனதா கட்சி |
| 1996 | பிரிஜ் பூசண் திவாரி | சமாஜ்வாதி கட்சி |
| 1998 | ராம்பால் சிங் | பாரதிய ஜனதா கட்சி |
| 1999 |  |  |
| 2004 | முகமது முகேம் | பகுஜன் சமாஜ் கட்சி |
| 2009 | ஜக்தாம்பிகா பால் | இந்திய தேசிய காங்கிரசு |
| 2014 | பாரதிய ஜனதா கட்சி |  |
| 2019 |  |  |
| 2024 | } |  |
# ஒராங் செலாத்தார் மக்கள்

ஜொகூர், 2013.]]
ஜொகூர், 2017.]]  
**செலாத்தார் மக்கள்** அல்லது **ஒராங் செலாத்தார் மக்கள்** (ஆங்கிலம்: *Orang Seletar People*; *Selitar People*; மலாய்: *Orang Seletar*; *Slitar; Kon*; *Seletar Kon*) என்பவர்கள் மலேசியப் பழங்குடியினர் இனக்குழுவில் மலாய மூதாதையர் பிரிவைச் சேர்ந்தவர்கள் ஆகும்.  
இவர்கள் ஒராங் அஸ்லியின் 3 முக்கிய குழுக்களில் ஒன்றான புரோட்டோ மலாய் *(Proto-Malay)* எனும் மலாய மூதாதையர் பிரிவைச் சேர்ந்தவர்கள். இந்தப் பழங்குடியினர் ஒராங் லாவுட் மக்களின் ஒரு பிரிவினகவும் கருதப்படுகின்றனர். ஜொகூர் நீரிணைப் பகுதியை அவர்களின் மூதாதையர் வாழ்ந்த இடமாகக் கருதுகின்றனர். ஜொகூர் நீரிணை, தீபகற்ப மலேசியாவில் இருந்து சிங்கப்பூரைப் பிரிக்கிறது.  
சிங்கப்பூரில், செலாத்தார் மக்கள் மலாய் சமூகத்தின் ஒரு பிரிவினராகக் கருதப்படுகிறார்கள். அத்துடன் தீபகற்ப மலேசியாவில், செலாத்தார் மக்கள், 18 மலேசியப் பழங்குடியினர் குழுக்களில் ஒரு பிரிவினராகக் கருதப்படுகிறார்கள்.
# ஒராங் செலாத்தார் மக்கள்

## பொது

மலேசிய அரசாங்கம், தீபகற்ப மலேசியாவின் பூர்வீகப் பழங்குடியினரை ஓராங் அஸ்லி *(Orang Asli)* என்று வகைப்படுத்துகிறது. மலேசிய பழங்குடியினர் மேம்பாட்டு துறையின் (மலாய்: *Jabatan Kemajuan Orang Asli* (**JAKOA**); ஆங்கிலம்: *Department of Orang Asli Development*); கீழ் சிறப்புரிமை பெற்ற 18 தீபகற்ப மலேசியப் பழங்குடி இனக் குழுவினர் உள்ளனர்.  
மொழி, கலாசார அடிப்படையில் அவர்களை மூன்று பெரும் பிரிவுகளாக மலேசிய அரசாங்கம் பிரித்துள்ளது. அந்த மூன்று பெரும் பிரிவுகளில் மலாய மூதாதையர் பிரிவின் கீழ் செலாத்தார் மக்கள் வகைப்படுத்தப் படுகின்றனர்.
# ஒராங் செலாத்தார் மக்கள்

## பொது

### மலேசிய பழங்குடியினர் மேம்பாட்டு துறை

செலாத்தார் மக்கள் முதலில் ஒராங் லாவுட் மக்களின் ஒரு பகுதியாக வகைப்படுத்தப்பட்டு இருந்தாலும், மலேசிய அரசாங்கமும் மலேசிய பழங்குடியினர் மேம்பாட்டு துறையும் செலாத்தார் மக்களை பூர்வகுடி மலாய மூதாதையர் பழங்குடியினரில் ஒன்றாக வகைப்படுத்துகின்றன.  
மலாய மூதாதையர் குழு இன்றுள்ள மூன்று ஒராங் அஸ்லி துணைக்குழுக்களில் ஒன்றாகும். தீபகற்ப மலேசியாவின் பழங்குடி மக்களில் செலாத்தார் மக்களும் ஒரு பிரிவினர்; மற்றும் இவர்களின் வாழ்க்கை முறை வெப்பமண்டலக் காடுகளுடன் அமையாமல், கடல் பகுதிகளுடன் இணைக்கப்பட்டுள்ளது.
# ஒராங் செலாத்தார் மக்கள்

## கெமர் மோன் மொழி

செலாத்தார் மக்கள் தங்களை கோன் செலாத்தார் *(Kon Seletar)* என்று; கோன் *(Kon)* எனும் முன்னொட்டுடன் அல்லது வெறுமனே கோன் என்றும் குறிப்பிடுகின்றனர்; கோன் எனும் சொல் மோன் மொழியைச் சார்ந்ததாகும். மோன் மொழி என்பது கெமர் மொழியின் *(Mon-Khmer Language)* தோற்றம் கொண்டதாக நம்பப்படுகிறது.
# ஒராங் செலாத்தார் மக்கள்

## வாழ்வியல்

ஒரு காலத்தில், செலாத்தார் மக்கள் நீண்ட படகு வீடுகளில் வாழ்ந்தனர். கடல், தீவுகள், கடற்கரைகள் மற்றும் ஆற்றுப் படுகைகளின் மேற்பரப்பில் நாடோடிகளாக வாழ்ந்த கடல்சார் மக்களில் ஒரு பகுதியாகவும் இருந்தனர். இருப்பினும், தற்போது இவர்கள் தீபகற்ப மலேசியாவின் நிலப்பரப்புகளில் வாழ்கின்றனர்; மற்றும் சொந்த கிராமப் பகுதிகளையும் கொண்டுள்ளனர்.  
செலாத்தார் மக்கள் கடலில் கிடைக்கும் பொருள்களை நம்பி இருக்கிறார்கள். இந்தச் சூழ்நிலை அவர்களை அடிக்கடி இடம்பெயர்வுகளுக்குள் கொண்டு செல்கிறது. இருப்பினும், நாடு அளவில் ஏற்பட்டு வரும் சமூக-பொருளாதாரத மாற்றங்களினால், செலாத்தார் மக்களின் வாழ்க்கை முறையும் மாறி வருகின்றன.  
செலாத்தார் மக்கள் தற்போது ஜொகூர் மாநிலத்தின் தெற்கில் உள்ள கம்போங் பாக்கார் பத்து, ஜொகூர் பாரு போன்ற புதிய குடியிருப்புப் பகுதிகளில் வாழ்கின்றனர். இவர்கள் ஆன்மவாதத்தைக் கடைபிடிக்கின்றனர். ஆனாலும் அவர்களில் சிலர் இசுலாத்தைத் தழுவியுள்ளனர்.
# செமலாய் மக்கள்

**செமலாய் மக்கள்** (ஆங்கிலம்: *Semelai People*; மலாய்: *Orang Semelai*) என்பவர்கள் மலேசியப் பழங்குடியினர் இனக்குழுவில் மலாய மூதாதையர் பிரிவைச் சேர்ந்த பழங்குடி மக்களாகும்.  
செமலாய் மக்கள் ஒராங் அஸ்லியின் 3 முக்கிய குழுக்களில் ஒன்றான புரோட்டோ மலாய் *(Proto-Malay)* எனும் மலாய மூதாதையர் பிரிவைச் சேர்ந்தவர்கள். மலேசியாவின் நெகிரி செம்பிலான் மற்றும் பகாங் மாநிலங்களில் காணப்படுகிறார்கள்.
# செமலாய் மக்கள்

## பொது

மலேசிய அரசாங்கம், தீபகற்ப மலேசியாவின் பூர்வீகப் பழங்குடியினரை ஓராங் அஸ்லி *(Orang Asli)* என்று வகைப்படுத்துகிறது. மலேசிய பழங்குடியினர் மேம்பாட்டு துறையின் (மலாய்: *Jabatan Kemajuan Orang Asli* (**JAKOA**); ஆங்கிலம்: *Department of Orang Asli Development*); கீழ் சிறப்புரிமை பெற்ற 18 தீபகற்ப மலேசியப் பழங்குடி இனக் குழுவினர் உள்ளனர்.  
மொழி, கலாசார அடிப்படையில் அவர்களை மூன்று பெரும் பிரிவுகளாக மலேசிய அரசாங்கம் பிரித்துள்ளது. அந்த மூன்று பெரும் பிரிவுகளில் மலாய மூதாதையர் பிரிவின் கீழ் செமலாய் மக்கள் வகைப்படுத்தப் படுகின்றனர்.
# செமலாய் மக்கள்

## குடியிருப்புகள்

செமலாய் மக்கள் தீபகற்ப மலேசியாவின் இரண்டு மாநிலங்களில் இரண்டு பெரிய குழுக்களாக உள்ளனர். அதாவது:  
- **நெகிரி செம்பிலான் மாநிலத்தின் செமலாய் மக்கள்:** கம்போங் சுங்கை சாம்போ *(Kampung Sungai Sampo);* கம்போங் சுங்கை லூய் *(Kampung Sungai Lui)* செம்போல் மாவட்டம், நெகிரி செம்பிலான்
- **பகாங் மாநிலத்தின் செமலாய் மக்கள்:** இசுகந்தர் குடியிருப்பு *(Pos Iskandar),* கம்போங் புக்கிட் ரோக் *(Kampung Bukit Rok);* கம்போங் இபாம் *(Kampung Ibam),* பெரா ஏரி, கம்போங் புக்கிட் கெமுரோ *(Kampung Bukit Gemuroh)* பொங்கோக் *(Bongkok),* திரியாங், பெரா மாவட்டம், பகாங்
# செமலாய் மக்கள்

## செமலாய் மக்கள் தொகை

**செமலாய் மக்கள் தொகை பின்வருமாறு:-**
| 2010 |
| --- |  
2010-ஆம் ஆண்டு மக்கள் தொகை கணக்கெடுப்பில், சிறிய எண்ணிக்கையிலான தெமோக் மக்கள்; செமலாய் மக்கள் தொகையில் சேர்க்கப்பட்டனர்.
# பிரசியோடைமியம்(III) சல்பைடு

**பிரசியோடைமியம்(III) சல்பைடு** (*Praseodymium(III) sulfide*) என்பது Pr<sub>2</sub>S<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.
# பிரசியோடைமியம்(III) சல்பைடு

## தயாரிப்பு

பிரசியோடைமியம்(III) ஆக்சைடுடன் ஐதரசன் சல்பைடை சேர்த்து 1320 பாகை செல்சியசு வெப்பநிலையில் வினைபுரியச் செய்தால் பிரசியோடைமியம்(III) சல்பைடு உருவாகும்  
:Pr<sub>2</sub>O<sub>3</sub> + 3H<sub>2</sub>S → Pr<sub>2</sub>S<sub>3</sub> + 3H<sub>2</sub>O  
கந்தகத்தை உலோக நிலை பிரசியோடைமியத்துடன் சேர்த்து நேரடியாக வினைபுரியச் செய்தாலும் இதை தயாரிக்க இயலும்:  
:2Pr + 3S → Pr<sub>2</sub>S<sub>3</sub>
# டேவிட் பிராலி

**டேவிட் ஃப்ராலி** (*David Frawley*) (பிறப்பு: 21 செப்டம்பர் 1950), ஐக்கிய அமெரிக்காவின் விஸ்கொன்சின் மாநிலத்தில் பிறந்த இந்து சமய எழுத்தாளரும், ஆயுர்வேத மருத்துவர் மற்றும் இந்து சோதிடரும், இந்துத்துவா செயல்பாட்டாளரும் ஆவார்.  
இவர் இந்து சமயம், வேதங்கள், யோகக் கலை, ஆயுர்வேதம் மற்றும் இந்து சோதிடக் கலைகள் குறித்து பல நூல்கள் இயற்றியுள்ளார். இந்திய அரசு இவரது சேவைகளைப் பாராட்டி 2015ஆம் ஆண்டில் பத்ம பூசண் விருது வழங்கியது.  
இந்துத்துவா இயக்கத்தின் ஒரு முக்கிய சித்தாந்தவாதியான இவரை வரலாற்று திருத்தல்வாதம் கடைப்பிடிப்பதாகவும் குற்றம் சாட்டப்பட்டார்.
# டேவிட் பிராலி

## குறிப்பிடத்தக்க படைப்புகள்

### இந்து சமயம் மற்றும் இந்தியவியல்

1. *Hymns from the Golden Age: Selected Hymns from the Rig Veda With Yogic Interpretation*. Motilal Banarsidass Publications, 1986. .
1. *Wisdom of the Ancient Seers: Mantras of the Rig Veda*. Motilal Banarsidass Publishers (Pvt. Ltd), 1999. .
1. *Arise Arjuna: Hinduism Resurgent in a New Century*. Bloomsbury Publishing, 2018. .
1. *Awaken Bharata: A Call for India’s Rebirth*. Bloomsbury India, 2018. .
1. *What Is Hinduism?*. Bloomsbury India, 2018. .
# டேவிட் பிராலி

## குறிப்பிடத்தக்க படைப்புகள்

### யோகா, வேதாந்தம் மற்றும் ஆயுர்வேதம்

1. *Ayurvedic Healing*. Passage Press, 1989. .
1. *Ayurveda and the Mind: The Healing of Consciousness*. Motilal Banarsidass Publications, 2005. .
# டேவிட் பிராலி

## குறிப்பிடத்தக்க படைப்புகள்

### யோகா, வேதாந்தம் மற்றும் ஆயுர்வேதம்

#### இணை ஆசிரியாக

1. *The Yoga of Herbs: An Ayurvedic Guide to Herbal Medicine*. Motilal Banarsidass Publications, 2004. .
# இந்திய வளர்ச்சி மற்றும் நிவாரண நிதி

**இந்திய வளர்ச்சி மற்றும் நிவாரண நிதி** (*India Development and Relief Fund* (IDRF)ஐக்கிய அமெரிக்காவின் மேரிலாந்து மாநிலத்தின் வடக்கு பெதெஸ்டா நகரத்தில் செயல்படும் இலாப நோக்கமற்ற பொதுத் தொண்டு நிறுவனம் ஆகும்.  
இதன் நோக்கம் இந்தியா, இலங்கை மற்றும் நேபாளம் போன்ற நாடுகளின் தொலைதூரப் பகுதிகளில் நிலையான சமூக-பொருளாதார வளர்ச்சியைக் கொண்டு வருதல் ஆகும்.1988ஆம் ஆண்டில் நிறுவப்பட்ட இந்த அறக்கட்டளையின் நிறுவனர், உலக வங்கியின் முன்னாள் பொருளாதார ஆலோசகரான. வினோத் பிரகாஷ் ஆவார்.
# இந்திய வளர்ச்சி மற்றும் நிவாரண நிதி

## திட்டங்கள்

இந்த பொது தொண்டு நிறுவனம் இந்தியா, இலங்கை மற்றும் நேபாளம் ஆகிய நாடுகளின் தொலைதூரப் பகுதிகளில் வாழும் மக்களின் கல்வி, சுகாதாரம், மருத்துவம், மகளிருக்கு அதிகாரம், பேரிடர் நிவாரணம் மற்றும் மறுவாழ்வு, சுற்றுச்சூழல் நட்பு வளர்ச்சி, நல்லாட்சி ஆகிய துறைகளில் கவனம் செலுத்துகிறது.
# இந்திய வளர்ச்சி மற்றும் நிவாரண நிதி

## விமர்சனங்கள்

இந்த அறக்கட்டளை இந்தியாவில் செயல்படும் சங்கப் பரிவார் அமைப்புகளின் மூலம் தனது நிதியை செலவழிக்கிறது என்ற குற்றச்சாட்டு உள்ளது.
# இந்து ஜாக்ரண வேதிகே

**இந்து ஜாக்ரண வேதிகே** (*Hindu Jagarana Vedike*) (சுருக்கமாக:HJV) ராஷ்டிரிய சுயம்சேவாக் சங்கத்துடன் தொடர்புடைய தீவிர வலதுசாரி தொண்டர்களின் அமைப்பாகும்.இந்த சங்கத்தின் முக்கிய நோக்கம் இந்து சமயத்தவர்களை பாதுகாப்பதாகும்.இந்து சமுதாயத்தை ஒருங்கிணைத்து, சேவை செய்தல் மற்றும் பாதுகாப்பதே இதன் குறிக்கோளாகும்.இந்த அமைப்பு இந்து தருமம் மற்றும் இந்துத்துவம் அடிப்படையில் கட்டமைக்கப்பட்டது. பசு போன்ற விலங்கினங்கள் மீது நடத்தப்படும் கொடூரத் தாக்குதல்களை நிறுத்துவதே இவ்வமைப்பின் குறியாகும். இதன் கிளைகள் பல்வேறு இந்திய மாநிலங்களில் செயல்படுகிறது. 2012 மங்களூர் இல்லவிடுதி தாக்குதலில் இவ்வமைப்பினரின் தொடர்பு அறியப்பட்டது.
# மர்வான் பர்கௌதி

**மர்வான் பர்கௌதி** (*Marwan Barghouti*, ; பிறப்பு 6 ஜூன் 1959) என்பவர் ஒரு பாலத்தீன அரசியல் தலைவராவார். இசுரேலுக்கு எதிராக நடத்தபட்ட கொடிய தாக்குதல்களில் இவரது பங்கிற்காக தண்டிக்கப்பட்டு சிறையில் அடைக்கப்பட்டவர். பாலத்தீன மக்களின் எழுச்சியான முதல் மற்றும் இரண்டாவது இன்டிஃபாதாக்களின் தலைவராக இவர் கருதப்படுகிறார். பர்கௌதி ஒரு காலத்தில் அமைதி முன்னெடுப்பை ஆதரித்தார், ஆனால் 2000 ஆம் ஆண்டுக்குப் பிறகு ஏமாற்றமடைந்தார், ஃபத்தாவின் துணை ராணுவப் பிரிவான டான்சிமின் தலைவராக ஆனார்.  
பர்கௌதி 1959 இல் மேற்குக் கரையில் உள்ள கோபார் கிராமத்தில் பிறந்தார். 15 வயதில், இவர் ஃபத்தாவில் சேர்ந்தார் மேலும் அதன் இளைஞர் இயக்கத்தை இணைந்து நிறுவினார். அதன் விளைவாக மூன்று ஆண்டுகளுக்குப் பிறகு இஸ்ரேலால் கைது செய்யப்பட்டார். நான்கு வருட முதல் சிறைவாசத்தின் போது, பர்கௌதி தனது உயர்நிலைப் கல்வியை முடித்தார் மேலும் எபிரேய மொழியில் சரளமாகப் பேசக் கற்றுக்கொண்டார். 1983 இல், பர்கௌதி பிர்சீட் பல்கலைக்கழகத்தில் இணைந்தார் 1994 இல் வரலாறு மற்றும் அரசியல் அறிவியலில் இளக்கலையும், 1998 இல் சர்வதேச உறவுகளில் முதுகலையும் படித்து முடித்தார். 1984 ஆம் ஆண்டில், பர்கௌதி, பாலஸ்தீனிய கைதிகளுக்காக வதிடும் ஃபத்வா இப்ராஹிம் என்ற சக மாணவியை மணந்தார். அவர் தற்போதைய சிறைவாசத்திலிருக்கும் தன் கணவரின் விடுதலைக்கான முன்னணி பிரச்சாரகராக உள்ளார்.  
பொதுமக்கள் மற்றும் இராணுவ இலக்குகளுக்கு எதிராக தற்கொலை குண்டுவெடிப்பு உட்பட ஏராளமான தாக்குதல்களை திட்டமிட்டு இயக்கியதாக குற்றம் சாட்டிய இஸ்ரேலிய அதிகாரிகள் பர்கௌதியை ஒரு பயங்கரவாதி என்று அழைக்கின்றனர். 2002 இல் ரமல்லாவில் இஸ்ரேல் பாதுகாப்பு படைகளால் பர்கௌதி கைது செய்யப்பட்டார். இவர் தொடர்ந்து பிரபலமடைந்து வருவதால், மஹ்மூத் அப்பாசுக்குப் பின் பாலத்தீன சனாதிபதி வேட்பாளராகும் வாய்ப்புலதாக ஊகங்கள் நிலவுகின்றன.  
பிடிபட்ட இஸ்ரேலிய படைவீரர் கிலாத் ஷாலித்திற்கு மாற்றாக பாலத்தீன கைதிகளை பரிமாறிக்கொள்வது தொடர்பான பேச்சுவார்த்தையில், இசுரேலுடனான ஒப்பந்தத்தில் அதில் பர்கௌதியையும் விடுவிக்க ஹமாஸ் வலியுறுத்தியது; எனினும், இஸ்ரேல் அந்த கோரிக்கையை ஏற்க விரும்பவில்லை. இசுரேலுக்கும் அமாசுக்கும் இடையே 11 அக்டோபர் 2011 ஏற்பட்ட ஒப்பந்தத்தில் இவர் விடுவிக்கப்படப் போகிறார் என்ற தகவல்கள் வந்த நிலையில், அது விரைவில் இசுரேலிய பொறுப்பாளர்களால் மறுக்கப்பட்டது. 2014 நவம்பரில், இஸ்ரேலுடனான பாதுகாப்பு ஒத்துழைப்பை உடனடியாக நிறுத்துமாறு பாலத்தீன தேசிய ஆணையத்தை பர்கௌதி வலியுறுத்தினார். மேலும் இசுரேலுக்கு எதிராக மூன்றாவது இன்டிபாதாவிற்கு அழைப்பு விடுத்தார்.
# கூப்பரைட்டு

**கூப்பரைட்டு** (*Cooperite*) என்பது (Pt,Pd,Ni)S என்ற பொது மூலக்கூற்று வாய்பாட்டால் விவரிக்கப்படும் ஒரு கனிமம் ஆகும். சாம்பல் நிறத்தில் காணப்படும் இக்கனிமத்தில் பிளாட்டினம், பலேடியம், நிக்கல் ஆகிய தனிமங்களின் சல்பைடுகள் சேர்ந்து காணப்படும். கூப்பரைட்டு இதே வகை கனிமமான பிராக்கைட்டு கனிமத்தின் ஈருருவத் திரிபாகும்.  
பிளாட்டினம் மற்றும் பலேடியம் போன்ற பிளாட்டினம் குழு உலோகங்களின் தாதுவாக வெட்டப்படுகிறது. தென்னாப்பிரிக்காவில் குறைந்த அளவு மற்றும் கனடாவின் வான்கூவர் தீவில் உள்ள வாசிங்டன் மலைக்கு அருகே உள்ள பழைய சுரங்கத்தில் கிடைக்கிறது.  
கூப்பரைட்டு முதன்முதலில் 1928 ஆம் ஆண்டில் தென்னாப்பிரிக்காவிலுள்ள புசுவெல்ட்டு இக்னியசு வளாகத்தில் அக்னிப்பாறைகளிடையே ஊடுறுவலாகக் கண்டுபிடிக்கப்பட்டது. தென்னாப்பிரிக்க உலோகவியலாளரான இரிச்சர்டு ஏ. கூப்பரின் நினைவாக கூப்பரைட்டு எனப் பெயரிடப்பட்டது.
# காம்பிசேரி கருணாகரன்

**புதன்வீட்டில் நாராயணன் கருணாகரன்** ( *Puthenveettil Narayanan Karunakaran* ) (3 மார்ச் 1922-27 ஜூலை 1977) மலையாள மொழியில் எழுதிய இந்தியப் பத்திரிகையாளர் ஆவார். இந்தியக் கம்யூனிஸ்ட் கட்சியின் கேரளப் பிரிவினர் வெளியிடும்ஜனயுகம், *பாலயுகம்* (குழந்தைகளின் மாதாந்திர நூல்) மற்றும்*ஜனயுகம் வாரிகா* (திரைப்படம் பற்றிய வாராந்திர இதழ்) ஆகியவற்றின் தலைமை ஆசிரியராக இருந்தார். பத்திரிகையாளராக இருப்பதைத் தவிராகவும், பேச்சாளராகவும், நடிகராகவும், கேலியாளராகவும், நாத்திகராகவும் மற்றும் பகுத்தறிவுவாதியாகவும் அறியப்பட்டார்.  
1952 முதல் 1954 வரை காயங்குளம் தொகுதியை பிரதிநிதித்துவப்படுத்தும் திரு-கொச்சி (திருவிதாங்கூர்-கொச்சி) சட்டமன்றத் தொகுதியின் உறுப்பினராக இருந்தார். பல முறை கேரள மாநில திரைப்பட விருதுகள் குழுவில் உறுப்பினராக இருந்தார்.  
1950களின் முற்பகுதியில் கேரளா மக்கள் கலை மன்றத்தின் பிரபலமான மலையாள நாடகமான *நிங்கலென்னெ கம்யூனிஸ்டாக்கி* என்ற நாடகத்தில் “பரமு பிள்ளை” என்ற முக்கியக் கதாபாத்திரத்தில் நடித்தார். உடல்நிலை சரியில்லாததால் மேடை நடிப்பை நிறுத்த வேண்டியிருந்தது. இருப்பினும், தான் இறக்கும் வரை கேரளா மக்கள் கலை மன்றத்துடன் தீவிரமாக தொடர்பு கொண்டிருந்தார். கேரளாவின் அனைத்திந்திய வானொலியின் பல நாடகங்களுக்கு குரல் கொடுத்தார்.
# காம்பிசேரி கருணாகரன்

## இறப்பு

1977 ஜூலை 27 அன்று திருவனந்தபுரத்தில் தனது 55 வயதில் காலமானார். வள்ளிக்குன்னத்தில் உள்ள ஒரு பள்ளிக்கு இவரது பெயர் சூட்டப்பட்டு காம்பிசேரி கருணாகரன் நினைவு அரசு தொழிற்கல்வி மேல்நிலைப்பள்ளி இது (கே. கே. எம். அரசு) என்று அழைக்கப்படுகிறது.
# காவல்துறையின் நண்பர்கள்

**காவல்துறையின் நண்பர்கள்** (*Friends of Police* (FoP) தமிழ்நாட்டின் இராமநாதபுரம் மாவட்டத்தில், காவல் துறையினருக்கு உதவிட 1993ஆம் ஆண்டில் மாவட்டக் காவல் கண்காணிப்பாளர் *பிரதீப் வி. பிலிப்* (இகாப நிறுவிய *சமூக காவல்* திட்டமாகும்.. இதுவே இந்தியாவில் நிறுவப்பட்ட முதலாவது காவல்துறையின் நண்பர்கள் திட்டமாகும்.  
1994ஆம் ஆண்டில் காவல்துறையின் நண்பர்கள் திட்டத்தை தமிழ்நாடு முழுவதும் செயல்படுத்தப்பட்டது.
சூலை 2020ஆம் ஆண்டில் ஜெயராஜ் மற்றும் பென்னிக்சின் காவல் மரணங்கள் தொடர்பாக காவல்துறை நண்பர்களால் ஏற்பட்ட சர்ச்சையால் காவல்துறையின் நண்பர்கள் எனும் காவல் சமூகத் திட்டம் தமிழ்நாட்டில் கைவிடப்பட்டது.  
தற்போது மேற்கு வங்காளம் மாநிலத்தில் காவல் சமூகத் திட்டம் செயல்பாட்டில் உள்ளது.
# திறந்த சமூக அறக்கட்டளை

2015ஆம் ஆண்டு முடிய இந்த அறக்கட்டளைக்கு உலகம் முழுவதும் 37 நாடுகளில் கிளைகள் கொண்டுள்ளது. இந்த அறக்கட்டளையானது மேற்கு ஆப்பிரிக்கா மற்றும் தெற்கு ஆப்பிரிக்கா பகுதிகளில் தனித்தனி அறக்கட்டளைகள் நிறுவியுள்ளது.  
2018ஆம் ஆண்டில் இந்தஅறக்கட்டளையின் நடவடிக்கைகளுக்கு அங்கேரி நாடு எதிர்ப்பு தெரிவித்ததால், இது தனது கிளையை பெர்லின் நகரத்திற்கு மாற்றியது. 2021ஆம் ஆண்டில் இந்த அறக்கட்டளை உலகம் முழுவதிலும் உள்ள அரசுசாரா தொண்டு நிறுவனங்களுக்கு $16 பில்லியன் அமெரிக்க டாலர்கள் மானியமாக நிதி வழங்கியுள்ளது.
# காஷ்மீர் மன்னர்களின் பட்டியல்

தற்கால காஷ்மீர், ஆசாத் காஷ்மீர், [வடக்கு நிலங்கள்|கில்ஜித்-பால்டிஸ்தான்]] பகுதிகளை [கிபி]] 625 முதல் 1952 முடிய ஆண்ட வம்ச மன்னர்களின் பட்டியல் வருமாறு:
# காஷ்மீர் மன்னர்களின் பட்டியல்

## கார்கோடக வம்சம் (625 – 855)

;ஆட்சியாளர்கள்–
| துர்லபவர்தனன் (பிரஜ்னாதித்தியா) | 38 ஆண்டுகள் | கிபி 598 |  |
| --- | --- | --- | --- |
| துர்லபகா (இரண்டாம் பிரதாபாதித்தியா) | 60 ஆண்டுகள் | 634 |  |
| சந்திரபீடன் (முதலாம் வஜ்ராதித்தியா) (கார்கோடக வம்சம்) | 8 ஆண்டு 8 மாதங்கள் | கிபி 694 |  |
| தாரபீடன் (உதயாதித்தியா) | 4 ஆண்டுகள் 24 நாட்கள் | கிபி 703 |  |
| முதலாம் லலிதாத்தியன் | 36&nbs;,ஆண்டுகள் 7&nbsp;,மாதங்கள் 11&nbsp;நாட்கள் | கிபி 703 |  |
| குவலயபீடன் | 1&nbsp;ஆண்டு, 15&nbsp;நாட்கள் | 739 |  |
| இரண்டாம் வஜ்ஜிராதித்தியன் | 7&nbsp;ஆண்டுகள் | 746 |  |
| முதலாம் பிரிதிவியாதித்தியன் | 4&nbsp;ஆண்டுகள், 1&nbsp;,மாதம் | 750 |  |
| முதலாம் சங்கரமபீடன் | 7&nbsp;,நாட்கள் | 750 |  |
| வினயாதித்தியன் | 31&nbsp;ஆண்டுகள்; 3&nbsp;மாதங்கள் | 781 |  |
| லலிதாபீடன் | 12&nbsp;ஆண்டுகள் | 793 |  |
| இரண்டாம் சங்கரமபீடன் | 7&nbsp;ஆண்டுகள் | 805 |  |
| பிரஸ்பதி | 12&nbsp;ஆண்டுகள் | 812 |  |
| அஜிதபீடன் | 37&nbsp;ஆண்டுகள் | 830 |  |
| அணங்கபீடன் | 3&nbsp;ஆண்டுகள் | 867 |  |
| உத்பாலபீடன் | 2&nbsp;ஆண்டுகள் | 870 | } |
# காஷ்மீர் மன்னர்களின் பட்டியல்

## உத்பால வம்சம் (855 – 1012)

| அவந்திவர்மன் | 853/855–883 |  |
| --- | --- | --- |
| சங்கரவர்மன் | 883–902 |  |
| கோபாலவர்மன் | 902–904 |  |
| சங்கடன் | 904 |  |
| சுகந்தன் | 904–906 |  |
| பார்த்தன் | 906–921 |  |
| நிர்ஜிதவர்மன் | 921–922 |  |
| சக்கரவர்மன் | 922–933 |  |
| முதலாம் சுராவர்மன் | 933–934 |  |
| பார்த்தன் (இரண்டாம் ஆட்சிக்காலம்) | 934–935 |  |
| சக்கரவர்மன் (இரண்டாம் ஆட்சிக்காலம்) | 935 |  |
| சங்கரவர்தனன் | 935–936 |  |
| சக்கரவர்மன் (மூன்றாம் ஆட்சிக்காலம்) | 936–937 |  |
| உன்மத்த அவந்தி | 937–939 |  |
| இரண்டாம் சுரவர்மன் | 939 |  |
| யாஷ்கார தேவன் | 939 |  |
| வர்நாதன் | 948 |  |
| முதலாம் சங்கரமாதேவன் | 948 |  |
| பர்வகுப்தன் | 948–950 |  |
| சேர்மகுப்தன் | 950–958 |  |
| இரண்டாம் அபிமன்யு | 958–972 |  |
| நந்திகுப்தன் | 972–973 |  |
| திருபுவனகுப்தன் | 973–975 |  |
| பீமகுப்தன் | 975–980 |  |
| திட்டா | 980–1009/1012 | } |
# காஷ்மீர் மன்னர்களின் பட்டியல்

## இலோகரா வம்சம் (1003 – 1339)

;ஆட்சியாளர்கள் பட்டியல்–
| சங்கரமகாராஜ் | 1003 |  |
| --- | --- | --- |
| ஹரிராஜா Hariraja | 1028 |  |
| அனந்ததேவன் | 1028 |  |
| கலசா | 1063 |  |
| உத்கர்சன் | 1089 |  |
| ஹர்சர் (காஷ்மீர்) | இறப்பு: 1101 |  |
| உச்சாலன் | 1101 |  |
| சுஸ்சாலா | அறியப்படவில்லை |  |
| ஜெயசிம்மன் | 1111 |  |
| பரமானுகன் | 1123 |  |
| வந்திதேவன் | 1165 வரை |  |
| விப்பதேவன் | 1172 |  |
| ஜெஸ்கா | 1181 |  |
| ஜெகதேவன் | 1199 |  |
| இராஜாதேவன் | 1213 |  |
| சம்கிரம தேவன் | 1235 |  |
| இலக்குணதேவன் | 1273 |  |
| சிம்மதேவன் | 1286 |  |
| சுகதேவன் | 1301 |  |
| ரின்சன் | 1320 |  |
| உதயணதேவன் | 1323 |  |
| கோட்டா இராணி | 1338–1339 | } |
# காஷ்மீர் மன்னர்களின் பட்டியல்

## ஷா மிர் வம்சம் (1339 – 1561)

| வரிசை எண் | பட்டப் பெயர் | இயற்பெயர் | ஆட்சிக்காலம் |  |  |  |  |
| --- | --- | --- | --- | --- | --- | --- | --- |
| 1 | சாம்சுதீன் ஷா
شَمس اُلدِین شَاہ''' | ஷா மீர்
شَاہ مِیر | 1339 – 1342 |  |  |  |  |
| 2 | ஜம்செத் ஷா
جَمشید شَاہ''' | ஜெம்செத் ஷா மீர்
جَمشید | 1342 – 1342 |  |  |  |  |
| 3 | அலாவூதீன் ஷா
عَلاؤ اُلدِین شَاہ''' | அலாவூதீன் ஷா
عَلی شیر | 1343 – 1354 |  |  |  |  |
| 4 | சிகாபுதீன் ஷா
شِہاب اُلدِین شَاہ''' | சுல்தான் சிகாபுதீன்
شِیراشَامَک | 1354 – 1373 |  |  |  |  |
| 5 | குத்புத்தீன் ஷா
قُتب اُلدِین شَاہ''' | குத்புதீன் ஷா
حِندَال | 1373 – 1389 |  |  |  |  |
| 6 | சிக்கந்தர் ஷா
سِکَندَر شَاہ''' | [[சிக்கந்தர் ஷா மீரி
شِنگَرَہ | 1389 – 1412 |  |  |  |  |
| 7 | அலி ஷா
عَلی شَاہ''' | அலி ஷா மீரி கான்
مِیر خَان | 1412 – 1418 |  |  |  |  |
| 8 | ஜெய்னு அபித்தீன்
زین اُلعَابِدِین''' | சுல்தான் சயன் அல்-அபித்தீன்
شَاہی خَان | 1418 – 1419 |  |  |  |  |
| 9 | அலி ஷா
عَلی شَاہ''' | அலி ஷா மீரி கான்]
مِیر خَان | 1419 – 1420 |  |  |  |  |
| 10 | ஜெய்னு அபித்தீன்
زین اُلعَابِدِین''' | சாகி சுல்தான்
شَاہی خَان | 1420 – 12 மே 1470 |  |  |  |  |
| 11 | ஐதர் ஷா
حیدِر شَاہ''' | 12 மே 1470 – 13 ஏப்ரல் 1472 |  |  |  |  |  |
| 12 | அசம் ஷா
حَسَن شَاہ''' | அசன் கான்
حَسَن خَان | 13 ஏப்ரல்1472 – 19 ஏப்ரல் 1484 |  |  |  |  |
| 13 | முகமது ஷா
مُحَمَد شَاہ''' | முகமது கான்
مُحَمَد خَان | 19 ஏபரல்1484 – 14 அக்டோபர் 1486 |  |  |  |  |
| 14 | [பதே ஷா
فَتح شَاہ''' | பதே கான்
فَتح خَان | 14 அக்டோபர் 1486 – சூலை 1493 |  |  |  |  |
| 15 | முகமது ஷா
مُحَمَد شَاہ''' | முகமது கான்
مُحَمَد خَان | சூலை 1493 – 1505 |  |  |  |  |
| 16 | பதே ஷா
فَتح شَاہ''' | பதே கான்
فَتح خَان | 1505 – 1514 |  |  |  |  |
| 17 | முகமது ஷா
مُحَمَد شَاہ''' | முகமது கான்
مُحَمَد خَان | 1514 – செப்டம்பர் 1515 |  |  |  |  |
| 18 | [பதே ஷா
فَتح شَاہ''' | பதே கான்
فَتح خَان | செப்டம்பர் 1515 – ஆகஸ்டு1517 |  |  |  |  |
| 19 | முகமது ஷா
مُحَمَد شَاہ''' | முகமது கான்
مُحَمَد خَان | 1517 – 1528 |  |  |  |  |
| 20 | இப்ராகிம் ஷா
اِبرَاہِیم شَاہ''' | இப்ராகிம் கான்
اِبرَاہِیم خَان | 1528 – 1528 |  |  |  |  |
| 21 | நாசூக் ஷா
نَازُک شَاہ''' | நாதிர் ஷா
نَادِر شَاہ | 1528 – 1530 |  |  |  |  |
| 22 | முகமது ஷா
مُحَمَد شَاہ''' | முகமது கான்
مُحَمَد خَان | 1530 – 1537 |  |  |  |  |
| 23 | சம்சுதீன் ஷா II
شَمس اُلدِین شَاہ دوم''' | சம்சுதின்
شَمس اُلدِین | 1537 – 1540 |  |  |  |  |
| 24 | 'இஸ்மாயில் ஷா
اِسمَاعِیل شَاہ''' | இஸ்மாயில் கான்
اِسمَاعِیل خَان | 1540 – டிசம்பர் 1540 | 25 | நாசூக் ஷா
نَازُک شَاہ''' | நாதிர் ஷா
نَادِر شَاہ | 1540 – 1552 |
| 26 | இப்ராகிம் ஷா
اِبرَاہِیم شَاہ''' | இப்ராகிம் கான்
اِبرَاہِیم خَان | 1552 – 1555 |  |  |  |  |
| 27 | இஸ்மாயில் ஷா
اِسمَاعِیل شَاہ''' | இஸ்மாயில் கான்
اِسمَاعِیل خَان | 1555 – 1557 |  |  |  |  |
| 28 | ஹபீப் ஷா
حَبِیب شَاہ''' | ஹபீப் கான்
حَبِیب خَان | 1557 – 1561 |  |  |  |  |
*Note: Muhammad Shah had five separate reigns from 1484 to 1537.*
# காஷ்மீர் மன்னர்களின் பட்டியல்

## சாக் வம்சம் (1561 – 1579)

| முகமது ஹூமாயூன் ''
محمد ہمایوں | காஜி ஷா
غازی شاہ چَک | 1561 – 1563 |
| --- | --- | --- |
| நசிரித்தீன்
ناصرالدین | உசைன் ஷா
حُسین شاہ چَک | 1563 – 1570 |
| சாகிருத்தீன் முகமது அலி
ظہیرالدین محمد علی | அலி ஷா
عَلی شاہ چَک | 1570 – 1578 |
| நசிருத்தீன் காஜி
ناصرالدین غازی | யூசுப் ஷா (1)
یُوسُفْ شاہ چَک | 1578 – பிப்ரவரி1579 |
# காஷ்மீர் மன்னர்களின் பட்டியல்

## மீண்டும் சாக் வம்சம் (1579 – 1589)

| லோகர் காஜி
لوہر غازی | லோகர் கான்
لوہر خان چَک | நவம்பர் 1579 – நவம்பர் 1580 |  |
| --- | --- | --- | --- |
| நஸ்ருத்தீன் காஜி
ناصرالدین غازی | யூசுப் ஷா (2)
یُوسُفْ شاہ چَک | நவம்பர் 1580 – 14 பிப்ரவரி 1586 |  |
| இஸ்மாயில் ஷா
اسماعیل شاہ | யாகூப் ஷா
یَعقوب شاہ چَک | 14 பிப்ரவரி 1586 – 8 ஆகஸ்டு 1589 | } |